Врз основа на член 36 став 1 точка 15 од Законот за локална самоуправа („Сл.Весник на РМ“ бр.5/02 ) и член 28 од Законот за заштита и благосостојба на животните („Сл.Весник на РМ“ бр.113/7, 149/15 и 53/16 ) Советот на општина Вевчани на втората седница одржана на 15.12.2021 година, донесе:

**Програма за здравствена заштита,**

**стерилизација и вакцинација на бездомни кучиња за 2022 година**

**1.Цел на Програмата**

Надлежност на Општина Вевчани е заштита и благосостојба на бездомните животни – кучиња.

Оваа Програма има за цел да ги утврди активностите во рамки на таа надлежност, за третирање на животните скитници, условите, организацијата како и начинот на финансирањето на програмските активности.
За решавање на проблемот поврзан со зголеменото присуство на бездомните животни, односно за контрола на нивниот број, од страна на Светската здравствена организација, и според законот за заштита и благосостојба на животните, како единствено можен е препорачан хуманиот начин на третирање на овие животни.

Тоа од насока на почитување на законските и морални начела и принципи во третманот на бездомните кучиња.

Хуманиот начин на третирање на животните скитници подразбира стерилизација на здравите животни и создавање на услови за нивен хуман понатамошен третман и еутаназија на оние животни кои ги исполнуваат критериумите препорачани од Светската организација за заштита на животните и Законот за заштита и благосотојба на животните.

Овој програма има за цел воспоставување на правила за начинот на кој ќе се постапува со бездомните кучиња, во услови кога за тоа не се обезбедени стационар илиприфатилиште.

Имено, со стерилизацијата/кастрацијата, вакцинацијата, обележување и повторното враќање на животните на територијата од која што биле заловени и е метода од суштинска важност за контрола на прекумерната бројност. Се превенираат несакани раѓања, нема непотребни трошоци за долготрајно стационирање на животните во прифатилиштата, се избегнува нехуманото усмртување. Ефикасна програма е дејствување во функција на превенција како најдобро решение и хуман третман – за добросостојба на луѓето, околината и на животните. Залови – стерилизирај - вакцинирај - врати е востановена како еднинствена ефикасна стратегија која ние ја предвидуваме.

**2. Овластувања и одговорности**

 Од причина што до моментот на донесување на овој Правилник, во Општина Вевчани нема стационар или пак прифатилиште за времено чување на бездомните животни, произлегува дека единствен начин на оставарување на обврските во насока на заштита како на бездомните животни, така и на месното насление е склучување на Договор со правно лице од областа на ветеринарството, кој ги исполнува условите согласно законот за благосотојба и заштита на животните.

Програмата за решавање на проблемот со животните скитници на подрачјето на Општина Вевчани е заснована на нивна перманентна контрола (во текот на една година) на територијата на цела општина,а не во организирани повремени активности и ги предвидува следните активности:

* + заловување на животните,
	+ нивен транспорт до ветеринарната станица (амбулнта),
	+ прием и клинички преглед,
	+ идентификација и водење евиденција,
	+ стерилизација,
	+ постоперативно сместување,
	+ вакцинација и дехелментација,
	+ обележување со ушна маркица или микро чип;
	+ еутаназија на болни и опасни по средината животни.
	+ можност за вдомување на веќе обележаните и вакцинирани животни.

**4.Финансирање**

Потребните сретства за реализација на оваа програма ќе се обезбедат од Буџетот на Општина Вевчани за 2022 година .

**5. Надзор**

Надзор над извршувањето на Програмата врши одделението за комунални работи, во соработка со Агенцијата за храна и ветеринарство (надлежности кои произлегуваат од Законот за заштита и благосостојба на животните) и Здруженијата за заштита на животните.

**6.Завршни одредби и Заклучок**

 Оваа програма се носи тргнувајќи од хумани, човечки побуди, и има цел да обезбеди живот на бездомните кучиња, без притоа тие да предизвикуваат пречка во животот на граѓаните.

Програмата ќе се достави до Агенцијата за храна и ветеринарство на увид и нејзино одобрување.

 Активностите согласно оваа програма,ќе престанат во оној момент кога на територијата на Општина Вевчани ќе се отвори прифатилиште или стационар.

Оваа Програма влегува во сила три дена по објавувањето во „Службен гласник на Општина Вевчани“.

**СОВЕТ НА ОПШТИНА ВЕВЧАНИ**

 **Претседател,**

 **Леон Даскалоски**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**